**פרוטוקול ישיבת ועדת הבחירות המקומית**

**פסגת זאב**

**התקיימה:** יום ראשון, ה' בטבת (20.12.2020), בתכתובת וואטספ.

**חברי ועדה משתתפים:**

עו"ד רבקה הלפר – יו"ר הועדה

רני רוזנהיים – נציג עיריית ירושלים

דורית שטרית – נציגת החברה למתנסים

רוני סילפן – מנהל מינהל קהילתי גנים

יעל כהן – מנהלת המינהל הקהילתי פסגת זאב, מזכירת הועדה.

**על סדר היום**

1. דיון בערעור על תעמולת בחירות של מועמדים הכוללת המלצות והנחיות של רבנים.
2. אישור חברי ועדות הקלפי.
3. עדכון על פרישת מועמדים מהמרוץ.

**מהלך הפגישה**

1. הועדה קראה את הערעור, עיינה בחומרי התעמולה המדוברים והגיעה למסקנה שפרסומים אלה הם בגדר תעמולת בחירות לגיטימית. הפרסומים לא מובאים בשם מפלגה פוליטית, אלא בשם אנשים שהם קודם כל רבנים וגדולי תורה ורק אחר כך בעלי השפעה על מפלגות פוליטיות.

**הוחלט:** אין לפסול את הפרסומים וגם לא את המועמדים שבהם מדובר.

1. הועדה עיינה ברשימת חברי ועדות הקלפי וקיבלה מידע על אופן גיוסם והשתייכותם הארגונית.

**הוחלט:** הרשימה מאושרת.

1. הועדה קיבלה עדכון על שני מתמודדים שהודיעו על פרישה מהמרוץ.

**רשמה:** יעל כהן.